stanford-oval/wikipedia huggingface dataset:
מספרים גדולים
שמות

בעברית קדומה השתמשו בצירופים של אלף וריבוא לתיאור מספרים גדולים. לדוגמה, "ריבוא רבבות" הוא ‎108‎ ו"אלף אלפי אלפים" הוא ‎109‎. מאוחר יותר חדרו לשפה העברית הסיומת '-ליון' והסיומת '-ליארד' לציון מספרים גדולים. לדוגמה, מיליון הוא ‎106‎ ומיליארד הוא ‎109‎. שתי השיטות העיקריות לנתינת שמות למספרים גדולים הן השיטה האמריקאית והשיטה האירופאית. השיטה האמריקאית מבוססת על נתינת שמות לפי קידומות המייצגות חזקות של אלף, בעוד השיטה האירופאית מבוססת על מתן שמות על פי קידומות המייצגות חזקות של מיליון. בעזרת שתי השיטות ניתן לדבר על מספרים גדולים מאוד. לדוגמה המילה "Centillion" מתארת בשיטה האמריקאית את ‎10303‎ ובשיטה האירופאית את ‎10600‎.
בשפת הדיבור בעברית, באנגלית ובשפות נוספות נפוץ השימוש במילה "זיליון" כמספר גדול. על אף שאין למונח משמעות מדויקת, הרעיון בשימוש בו הוא רק שמדובר במספר מעבר לכל לדמיון וערכו אינו הדבר החשוב. כמו כן, נהוג באופן דומה לדבר על "מספר אסטרונומי" (וגם "גודל אסטרונומי" או "סכום אסטרונומי") כמספר עצום, בדומה למספרים הגדולים באסטרונומיה.
באנגלית משמשת המילה "Sagan" באופן הומוריסטי לתיאור מספר גדול, כמחווה לאסטרונום והסופר קרל סגן שנהג להתייחס לגדלים האסטרונומיים בעזרת הביטוי הלא מוגדר "ביליונים וביליונים" (ואף קרא כך לספרו האחרון).
ראו גם

היפר-פעולות
אינפיניטסימל
לקריאה נוספת

איאן סטיוארט, מטמון האוצרות המתמטיים של פרופסור סטיוארט, כנרת, זמורה-ביתן, 2016, הפרק "מספרים גדולים", עמ' 61–66
הערות שוליים

↑  Donald E. Knuth, "Coping With Finiteness", Science vol. 194 n. 4271 (Dec 1976), pp. 1235–1242.
↑  המספרים על הציר מייצגים את הלוגריתם הטבעי של הפונקציות ולכן המספרים למעשה גדולים בהרבה.
↑  למעשה, המספרים הסוריאליסטיים אינם בדיוק שדה מכיוון שהם אינם קבוצה. אולם הם מקיימים את כל הדרישות על איברי שדה
↑  ראו הפרדוקס של ראסל והפרדוקס של בורלי-פורטי
↑  מעולם לא הוכח כי קיימות פונקציות חד-כיווניות אמיתיות, אולם הפונקציות הקיימות טובות מספיק לצרכים מעשיים.
↑  זוהי גרסה מיושנת של פונקציית אקרמן. כדי שהביטוי יהיה מוגדר לכל טבעי מגדירים:  \ B(1)=2.
↑  כאשר הסימון  \ B^{m}(n) משמעו הרכבת  \ B(n) על עצמה m פעמים:  \ B^{m}(n)=B(B^{m-1}(n)).
↑  למעשה "סיבוכיות משחק" מוגדרת לרוב רק למשחקים שיש להם עץ מינימקס.
↑  במקור העריך שאנון את המספר כיותר מ-10‎10120‎.
↑  חיפוש רצפים בפיתוח העשרוני של פאי
↑  בעיית הבקר של ארכימדס באתר MathWorld
↑  ראו, למשל, במאמר הזה
↑  שאלות נפוצות באתר החברה אנטומולוגית האמריקאית
↑  הערכת מספר החלקיקים בגוף האדם באתר של Foresight Institute
↑  הערך "sagan" באתר dictionary.com
הספירה של רימן: הרחבה של המישור המרוכב כך שיכלול את אינסוף כמספר.
המחשה של מבנה המספרים הסודרים: אינסוף סדרות של מספרים אינסופיים.
גרף של הגרסה הלוגריתמית של נוסחת סטרלינג המדגים את יעילות הקירוב למספרים גדולים.
חוק המספרים הגדולים: כשמספר הניסויים גדל הממוצע (אדום) שואף לתוחלת (ירוק).
גוגול
100,000

| --- | --- |
 כתיב עשרוני:  100,000
 במילים:  מאה אלף
 מספר סודר:  המאה אלף
 גימטריה:  ק' אלפים
 גורמים ראשוניים:   2^{5}\cdot 5^{5}
 כתיב רומי:   \ {\overline {C}}
 כתיב בינארי:  11000011010100000
 כתיב הקסדצימלי:  186A0
מאה אלף (100,000) הוא מספר טבעי השווה ל- \ 10^{5}.
בניגוד לחזקות קודמות של 10 (עשר, מאה, אלף, רבבה) ולחזקה הבאה של 10 (מיליון), למספר 100,000 אין שם ייחודי בעברית, ושמו נוצר מהרכבה של המספרים מאה ואלף, כמקובל בשמות מספרים. גם בשפות נוספות, כגון אנגלית, אין למספר זה שם ייחודי, אך בחלק ניכר מהשפות המדוברות במזרח אסיה יש לו שם ייחודי - בהינדי בבנגלית ובגוג'ראטית, למשל, הוא קרוי לאק. יש למספר שם גם בתאית, לאו ווייטנאמית. בהולנדית המספר נקרא ton.
גם ברשימת התחיליות במערכת היחידות הבין-לאומית אין תחילית מיוחדת ל-100,000, אף שיש תחיליות לחזקות קודמות של 10 (דקה, הקטו וקילו), ולחזקה הבאה (מגה).
מספרים 6-ספרתיים נבחרים (100,001–999,999) > 100,001 עד 199,999 > 100,001 עד 109,999

100,003 – המספר הראשוני ה־6-ספרתי הקטן ביותר.
100,128 – המספר המשולשי ה־6-ספרתי הקטן ביותר, וה־447 בכלל.
100,255 – מספר פרידמן.
101,101 – מספר קרמייקל הפלינדרומי הקטן ביותר.
101,723 – המספר הראשוני הקטן ביותר, שהריבוע שלו הוא מספר פנדיגיטלי, המכיל את כל הספרות מ-0 עד 9.
102,564 – המספר הפרסיטי(אנ') הקטן ביותר
103,680 – מספר טוטיאנט גבוה במיוחד(אנ')
103,823 – 473, מספר פרידמן
104,723 – המספר הראשוני ה־9,999
104,729 – המספר הראשוני ה־10,000
104,869 – המספר הראשוני הראשון שמורכב מכל הספרות הלא ראשוניות
104,976 – 184
105,664 – מספר אור
109,376 - מספר אוטומורפי
מספרים 6-ספרתיים נבחרים (100,001–999,999) > 100,001 עד 199,999 > 110,000 עד 119,999

110,880 – מספר פריק במיוחד
111,111 – יחידה חוזרת
113,634 – מספר מוצקין עבור n = 14
114,689 – מספר פריק עבור F12
115,975 – מספר פעמון(אנ')
116,281 – 3412
117,067 – המספר הראשוני הערפדי הראשון
117,649 – 76
117,800 – מספר אור
מספרים 6-ספרתיים נבחרים (100,001–999,999) > 100,001 עד 199,999 > 120,000 עד 129,999

120,284 – מספר קית'
120,960 – מספר פריק במיוחד
121,393 – מספר פיבונאצ'י
124,000 – מספר נביאי האסלאם
127,912 – מספר ודרברן-אתרינגטון(אנ')
128,981 – מתחיל רצף של הרווח בין ראשוניים עוקבים עבור 2, 4, 6, 8, 10, 12, 14
129,106 – מספר קית'
מספרים 6-ספרתיים נבחרים (100,001–999,999) > 100,001 עד 199,999 > 130,000 עד 139,999

130,321 – 194
131,071 – מספר מרסן
131,072 – 217
131,361 – מספר ליילנד
135,137 – מספר מרקוב(אנ')
מספרים 6-ספרתיים נבחרים (100,001–999,999) > 100,001 עד 199,999 > 140,000 עד 149,999

142,129 – 3772, מספר דואודצימלי.
142,857 – מספר קפרקר, מספר הרשאד, מספר ציקלי הקטן ביותר בשיטה העשרונית
144,000 – מספר בעל משמעות דתית בנצרות(אנ')
147,640 – מספר קית'
148,149 – מספר קפרקר
מספרים 6-ספרתיים נבחרים (100,001–999,999) > 100,001 עד 199,999 > 150,000 עד 159,999

156,146 – מספר קית'
מספרים 6-ספרתיים נבחרים (100,001–999,999) > 100,001 עד 199,999 > 160,000 עד 169,999

160,000 – 204
161,051 – 115
161,280 – מספר טוטיאנט גבוה במיוחד
166,320 – מספר פריק במיוחד
167,400 – מספר אור
במדע ובתרבות

גובה של 100,000 מטרים (100 ק"מ) מפני כדור הארץ הוא הגובה שבו מתחילה טיסה בחלל, לפי הגדרת הפדרציה הבין-לאומית לאווירונאוטיקה
באירית נהוגה ברכה Ceád Mile Fáilte שפירושה "מאה אלף פעם ברוך הבא"
שטר ייחודי של 100,000 דולר אמריקאי
נערות הרדיום

עובדות בבית החרושת לצביעת לוחות שעונים ברדיום
נערות הרדיום (באנגלית: Radium Girls) היו עובדות שחלו בהרעלת קרינה מצביעת לוחות שעון בצבע זוהר בחושך במפעל "חברת הרדיום האמריקנית" (United States Radium Corporation) בעיירה אורנג' סביב 1917.
העובדות, שנאמר להן שהצבע אינו מזיק, שאפו לקרבן כמויות קטלניות של רדיום כאשר הן ליקקו קצוות של מברשות צבע כשיטה לעצב את חוד המברשת, כמה מהן נהגו לצבוע את ציפורניהן ושיניהן בחומר הזוהר.
חמש מהנשים תבעו את מעסיקן במשפט שקבע את זכותם של עובדים הלוקים במחלת מקצוע לתבוע את מעסיקיהם.
חברת הרדיום האמריקנית

בין 1917 ל-1926 פעלה חברת הרדיום האמריקנית, שהוקמה במקור בשם "חברת החומרים הזוהרים מרדיום" (Radium Luminous Material Corporation), בהפקה וזיקוק של רדיום מעפרת קרנוטיט על מנת להפיק צבעים זוהרים ששווקו תחת שם המותג "Undark" (בלתי חשוך). כקבלן של התעשיות הביטחוניות הייתה חברת הרדיום ספק ראשי של שעונים זוהרים לצבא. המפעל שלה באילינוי העסיק יותר ממאה עובדים, בעיקר נשים, שצבעו לוחות שעונים ומכשירים בצבע זוהר שמקורו ברדיום, שהוטעו לחשוב שהחומר בטוח.
חברת הרדיום האמריקנית > חשיפה לקרינה

חברת הרדיום האמריקנית שכרה כ-70 נשים לבצע משימות שונות כולל טיפול ברדיום, אף על פי שבעלי החברה והמדענים שעבדו עבורה ידעו על ההשפעות של רדיום ונזהרו להימנע מכל חשיפה לחומר. לראיה, הכימאים במפעל השתמשו במסכי עופרת, מסכות ומלקחיים בעת הטיפול ברדיום. חברת הרדיום אפילו פרסמה מאמרים בקרב הקהילה הרפואית שבהם תוארו ההשפעות המזיקות של הרדיום.
כ-4,000 עובדים נשכרו על ידי חברות בארצות הברית ובקנדה לצבוע לוחות שעונים ברדיום. הם ערבבו דבק, מים ואבקת רדיום, ואז השתמשו במברשות משיער גמל על מנת למרוח את הצבע הזוהר על לוחות השעונים. תמורת צביעת כ-250 לוחות שעונים ביום עבודה קיבלה כל עובדת כסנט וחצי עבור כל לוח שעון צבוע (שווה ערך ל-28 סנט בשנת 2014). המברשות איבדו את צורתן לאחר כמה מריחות צבע, ולכן עודדו מנהלי העבודה בחברת הרדיום האמריקנית את עובדותיהם להחזיר למברשות את צורתן המחודדת תוך שימוש בשפתיהן או בלשונותיהן. לשם שעשוע צבעו חלק מהעובדות את ציפורניהן, שיניהן ופניהן בצבע הקטלני שיוצר בבית החרושת. רבות מהעובדות חלו. לא ידוע כמה מהן מתו מחשיפה לקרינה.
חברת הרדיום האמריקנית > מחלת קרינה

רבות מבין העובדות החלו לסבול אחר-כך מאנמיה, שברים ונקרוזה של הלסת, מצב הידוע כיום כ"לסת רדיום" (radium jaw). משערים שייתכן שגם השימוש בצילומי רנטגן שעשו הרופאים שבדקו את העובדות תרם לחלק ממחלתן של העובדות בכך שחשפו אותן לקרינה נוספת. התברר שלפחות אחת הבדיקות הייתה תחבולה, חלק מתרגיל של דיסאינפורמציה, שהחל בו קבלן של מערכת הביטחון. חברת הרדיום האמריקנית וחברות אחרות שייצרו לוחות לשעונים דחו את הטענות שהעובדות החולות סבלו מחשיפה לרדיום. במשך זמן מה צייתו רופאים, רופאי שניים וחוקרי רפואה לדרישות שבאו מצד החברות שלא לגלות את המידע שברשותם. החברות הפעילו לחץ על עובדי הרפואה כדי שהללו ייחסו את מותן של העובדות לסיבות אחרות. על מנת לפגוע במוניטין של הנשים נטען כי חלו בעגבת, מחלת מין ידועה לשמצה אז.
משמעות > התדיינות משפטית

הסיפור על ההתעללות בעובדות שונה ממרבית המקרים הדומים בכך שההתדיינות המשפטית כתוצאה מכך קיבלה כיסוי נרחב בתקשורת. גרייס פרייר (Grace Fryer), אחת העובדות במפעל, החליטה להגיש תביעה משפטית, אך רק אחרי שנתיים של חיפושים היא הצליחה למצוא עורך דין שהיה מוכן להתייצב כנגד חברת הרדיום. בסך הכל הצטרפו לתביעה חמש נשים: גרייס פרייר, עדנה הוסמן (Edna Hussman), קתרין שאוב (Katherine Schaub) והאחיות קווינטה מקדונלד (Quinta McDonald) ואלבינה לריס (Albina Larice) - שכונו בתקשורת "נערות הרדיום".
בסתיו 1928 הגיעו הצדדים לפשרה, לפני שהמשפט החל להתדיין בפני חבר מושבעים. הסכם הפשרה העניק לכל אחת מנערות הרדיום סכום חד פעמי של 10,000 דולרים (137,000 דולרים במחירי 2014), וקצבה שנתית של 600 דולרים (8,200 דולרים במחירי 2014) עד מותן, וכיסוי כל ההוצאות הרפואיות והמשפטיות עקב המחלה.
משמעות > השפעה היסטורית

ההתדיינות המשפטית והסנסציה התקשורתית סביב המשפט קבעו תקדים משפטי ועוררו את חקיקת התקנות המסדירות תקנים בנושאי בטיחות וגיהות בתעסוקה.
לסאגת נערות הרדיום שמור מקום חשוב בהיסטוריה הן בשל השפעתה על פיתוח המדע העוסק בזיהוי, הערכה ובקרה של סיכוני הבריאות של קרינה מייננת, על מנת לאפשר שימוש בטוח בציוד הפולט קרינה כזו, והן בשל התפתחות התנועות העוסקות בזכויות העובדים. משפט נערות הרדיום קיבע את זכותו של העובד כפרט לתבוע נזיקין מחברות בשל פגיעה בבריאותו. בעקבות המשפט שופרו תקני הבטיחות בתעשייה בצורה משמעותית למשך שנים רבות.
התביעה המשפטית והפרסום הנלווה היה גורם בקביעת דיני העבודה העוסקים במחלות הנגרמות עקב עבודה. צובעי לוחות השעונים ברדיום קיבלו הדרכה באמצעי הזהירות והבטיחות הנאותים וצוידו בציוד מגן, ובמיוחד הם הפסיקו לעצב מברשות צבע בשפתיים, ונמנעו משאיפת הצבע. השימוש בצבע רדיום לצביעת לוחות שעונים נמשך עד סוף שנות ה-60 של המאה ה-20.
סיפורן של נערות הרדיום מוזכר בסרטים ובספרים רבים, בהם "ציפור כלא" של קורט וונגוט.
משמעות > השפעה על המדע

ב-1933 ביצע רובלי אוונס (Robley D. Evans) את המדידות הראשונות של פליטת רדון בנשימה ושל הפרשת רדיום בצואה מעובדות לשעבר של מפעל צביעת לוחות שעונים ברדיום. הוא צבר במכון הטכנולוגי של מסצ'וסטס תוצאות של בדיקות רפואיות מ-27 צובעי לוחות שעונים. במידע שאסף השתמש המכון הלאומי לתקנים וטכנולוגיה של ארצות הברית ב-1941 על מנת לקבוע את הרמה הסבילה של קרינת רדיום ל-μ‏0.1 קירי‏ (k‏3.7 בקרל).
המרכז לרדיו-ביולוגיה אנושית נוסד במעבדה הלאומית ארגון (Argonne National Laboratory) ב-1968. המטרה העיקרית של המרכז הייתה לבצע בדיקות רפואיות בצובעות לוחות שעונים ברדיום לשעבר שעדיין נותרו בחיים. המיזם גם התמקד באיסוף מידע, ובמקרים מסוימים, באיסוף דגימות מרקמות של נבדקות אלו. כשהמיזם הסתיים ב-1993 נאסף מידע מפורט מ-2,403 מקרים. לא אובחנו תסמינים באותם מקרים של צובעי לוחות השעונים שאצלם נתגלה פחות מפי אלף מהרמה הנורמלית של האיזוטופ Ra226 כפי שנמדדה אצל אנשים שלא נחשפו לקרינה, עובדה שהניחה את בסיס לקביעת הסף לגידולים ממאירים בשל קרינת רדיום.
הערות שוליים

↑  Denise Grady, A Glow in the Dark, and a Lesson in Scientific Peril
↑  באנגלית קרוי המדע health physics
האתר שבו היה פעם בית החרושת
The Lockdown Sessions

The Lockdown Sessions (בתרגום חופשי: מפגשי הסגר) הוא אלבום האולפן ה-31 של המוזיקאי הבריטי אלטון ג'ון. האלבום יצא לאור ב-22 באוקטובר 2021, על ידי חברות התקליטים וירג'ין EMI ומרקורי רקורדס.
האלבום הוקלט במהלך 18 החודשים האחרונים של מגפת הקורונה לאחר שג'ון השהה את סיבוב ההופעות האחרון שלו, Farewell Yellow Brick Road, בשל התפרצות המגפה.
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| בילבורד | 50 האלבומים הטובים ביותר של 2021: רשימת הצוות | 29 |  |
רשימת רצועות

| The Lockdown Sessions> מס' | The Lockdown Sessions> שם | The Lockdown Sessions> משך | The Lockdown Sessions>  | The Lockdown Sessions>  | The Lockdown Sessions>  | The Lockdown Sessions>  | The Lockdown Sessions>  | The Lockdown Sessions>  | The Lockdown Sessions>  |
| --- | --- | --- | --- | --- | --- | --- | --- | --- | --- |
| 1. | Cold Heart (Pnau remix) (ביחד עם דואה ליפה)   | 3:22 |  |  |  |  |  |  |  |
| 2. | Always Love You (ביחד עם ניקי מינאז' ויאנג ת'אג)   | 4:17 |  |  |  |  |  |  |  |
| 3. | Learn to Fly (Surfaces בהשתתפות אלטון ג'ון)   | 3:29 |  |  |  |  |  |  |  |
| 4. | After All (ביחד עם צ'ארלי פות')   | 3:28 |  |  |  |  |  |  |  |
| 5. | Chosen Family (רינה סאוואיאמה ביחד עם אלטון ג'ון)   | 4:40 |  |  |  |  |  |  |  |
| 6. | The Pink Phantom (גורילז ביחד עם אלטון ג'ון ו-6lack)   | 4:13 |  |  |  |  |  |  |  |
| 7. | It’s a Sin (Global Reach Mix) (ביחד עם יירס אנד יירס)   | 4:44 |  |  |  |  |  |  |  |
| 8. | Nothing Else Matters (מיילי סיירוס בהשתתפות ואט, אלטון ג'ון, יו-יו מה, רוברט טרוחיו וצ'אד סמית)   | 6:35 |  |  |  |  |  |  |  |
| 9. | Orbit (ביחד עם סי.גי. לואיס)   | 3:28 |  |  |  |  |  |  |  |
| 10. | Simple Things (ביחד עם ברנדי קרלילה)   | 4:11 |  |  |  |  |  |  |  |
| 11. | Beauty In The Bones (ג'ימי אלן ביחד עם אלטון ג'ון)   | 3:50 |  |  |  |  |  |  |  |
| 12. | One of Me (ליל נאז X בהשתתפות אלטון ג'ון)   | 2:41 |  |  |  |  |  |  |  |
| 13. | E-Ticket (ביחד עם אדי ודר)   | 3:18 |  |  |  |  |  |  |  |
| 14. | Finish Line (ביחד עם סטיבי וונדר)   | 4:24 |  |  |  |  |  |  |  |
| 15. | Stolen Car (ביחד עם סטיבי ניקס)   | 5:37 |  |  |  |  |  |  |  |
| 16. | I’m Not Gonna Miss You (ביחד עם גלן קמפבל)   | 2:56 |  |  |  |  |  |  |  |
| משך כולל: | משך כולל: | 65:15 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 באוקטובר 2021 | תקליטור • קלטת שמע • הורדה דיגיטלית • סטרימינג | וירג'ין EMI • מרקורי רקורדס |  |
| עולם | 29 באוקטובר 2021 | תקליט | וירג'ין EMI • מרקורי רקורדס |  |
| ברזיל | 3 בדצמבר 2021 | תקליטור | יוניברסל מיוזיק ברזיל |  |
הערות שוליים

↑  "Elton John announces new album made with A-list guests in lockdown". The Guardian. נבדק ב-2 בספטמבר 2021. {{cite news}}:  (עזרה)
↑  Atkinson, Katie (6 בדצמבר 2021). "The 50 Best Albums of 2021: Staff List". Billboard. ארכיון מ-6 בדצמבר 2021. נבדק ב-6 בדצמבר 2021. {{cite news}}:  (עזרה)
↑  Daw, Stephen (1 בספטמבר 2021). "Elton John Teams Up With Lil Nas X, Dua Lipa & More for New Collaborations Album". Billboard. נבדק ב-2 בספטמבר 2021. {{cite web}}:  (עזרה)
↑  "The Lockdown Sessions by Elton John on Apple Music". Apple Music. United Kingdom. ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
↑ Physical releases for The Lockdown Sessions :
"The Lockdown Sessions Blue Glitter Cassette". Elton John Official Store. ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
"The Lockdown Sessions CD". Elton John Official Store. ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
↑  "The Lockdown Sessions Vinyl". Elton John Official Store. ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
↑  "The Lockdown Sessions [VINYL]". Amazon. United Kingdom. ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
↑  "CD ELTON JOHN - THE LOCKDOWN SESSIONS". Universal Music Store (בBrazilian Portuguese). ארכיון מ-15 בספטמבר 2021. נבדק ב-15 בספטמבר 2021. {{cite web}}:  (עזרה)
| --- | --- |
בקרת זהויות :  MusicBrainz release group: 78b65cee-4a6d-49c8-a98e-9159bf147cd1
מרקם

אריג טוויד
בד קורדורוי
פלסטיק בועות
צבע כנפי הפרפר הוא למעשה תוצאה של מרקם ייחודי העשוי מקשקשים אפורים המחזיר תדרי אור מסוימים ובולע אחרים, דבר היוצר אשליה של צבעוניות
מרקם הנוצר ממאובנים של צמח על אבן גיר
דוגמאות שונות של פורמייקה כדוגמה למרקם מדומה
מקטע מציורו של וינסנט ואן גוך, שדה חיטה עם עורבים, המדגימה את מרקם ציוריו
"הנער מפיום", המאה ה-2 לספירה. ציור הנותן ביטוי למרקם הלוח עליו צויר הציור
דבש שמרקמו חלק, צמיג, דביק, דחוס ואחיד על גבי לחם שמרקמו יבש, רך, פריך ואוורירי, ונוטה לספוג לחות.
מרקם, או טקסטורה, הוא מכלול המאפיינים הקשורים לתחושות העולות במישוש או בראייה מפני השטח של אובייקט, וכן לתחושות הנובעות מהאופן בו חלקיקי החומר ערוכים זה לצד זה. לרוב, נובע המרקם מצורות זעירות וצפופות המסודרות על פני השטח וניתן לגעת בהן, או לראות אותן ואת הצללים שנוצרים מצורות אלו. החוויה שיוצר המרקם היא שילוב של חוש הראייה וחוש המישוש, וכן הזיכרונות האישיים שהחוויה מכילה, גם בהתבוננות במרקם, מתוך מישוש החומר בעבר.
למעשה, לכל אובייקט או חומר יש מרקם משלו בין אם הוא טבעי או מלאכותי. מרקמו של חומר מלאכותי, המעובד ביד אדם, תלוי באופן עיבודו, כמו בכלים שסייעו לתהליך העיבוד, וכן במטרה לשמה הוא מעובד. כך למרקם תפקיד חשוב בתפקיד שהאובייקט ממלא.
לעיתים מתייחסים במושג מרקם גם לפני שטח דו־ממדיים הצבועים בתבניות חזרתיות. מרקמים דו־ממדיים נקראים מרקמים מדומים והם מחקים מרקמים תלת־ממדיים טבעיים ויוצרים אשליה של מרקם, למשל פורמייקה המחקה מרקם של עץ. מרקם זה כמו מרקמים אחרים יתואר לרוב במאפיינים הנוגעים לחוש המישוש, כמו רך, עדין וחלק לעומת קשה, גס ומחוספס. חוש המישוש אינו פועל במרקמים דו־ממדיים, אלא חוש הראייה, והזיכרון האישי העולה בנו מחוויות קודמות.
השימוש במושג מרקם יכול להיות מושאל לתחומים אחרים, תוך שינוי מהותי בהגדרת החלקיקים של האובייקט היוצרים את מרקמו. למשל, בתיאור המרקם העירוני אין מדובר בצורות זעירות, אלא במבנים, כבישים ושטחים פתוחים, וכן במאפיינים שאינם מוחשיים. בנוסף לחוש הראייה והזיכרונות האישיים המופעלים בתפיסת המרקם העירוני, מופעלת גם תחושת החלל המושפעת מהממדים השונים של העיר וממאפיינים נוספים. בתיאור המרקם במוזיקה אין מדובר בחלקיקים מוחשיים כלל, אלא בצלילים מופשטים המרכיבים את המוזיקה.
המרקם בטבע

בעלי החיים והצמחים בטבע סגלו לעצמם מרקמים שונים להם תפקידים מגוונים.
עורו של הפיל משמש אותו לצורכי הגנה, כמו גם הקליפה העבה של הפומלית.
פרוות בעלי החיים המכילה בתוכה אוויר יוצרות בידוד ומגנות מהקור.
מרקם העור של זוחלים שונים יוצר הסוואה, גם באמצעות הצבע וגם באמצעות תחושת המגע שהם משדרים שלעיתים מדמה אותם לאבנים או עלים.
צבעוניות כנף הפרפר נוצרת באמצעות מבנה מיוחד של קשקשים בגדלים שונים, סידור מיוחד של הקשקשים מאפשר את חדירת קרני האור בין הקשקשים. המרקם למעשה בולע חלק מקרני האור ולכן יוצר אשליה של צבעוניות המושכת את העין ומיועדת לשם הסוואה, אזהרה או משיכת בן זוג.
מרקם פרסות הסוס מייצר חיכוך רב עם האדמה ומגן על הסוס מפני שחיקתם.
בצמחים למשל, מרקמים שונים ממלאים תפקידים בשרידות הצמח ובהתרבותו. כך, צמחים שמתרבים דרך האבקה לרוב יעוטרו במרקם דביק בקרבת האבקנים, כך שיידבקו לרגלי החרקים אשר מבקרים על הצמח. דרך המרקם הדביק והמחוספס, הצמח משתתף בפעילות ההאבקה שעוזרת לשרידותו.
המרקם בטבע > מרקם של קרקע

מרקם הקרקע נקבע על פי הגדרת התפלגות היחס בין גודל החלקיקים המינרלים בנפח הקרקעי (חול, טין וחרסית);
מקטע החול, הוא הגס בין המקטעים, מכיל את כל החלקיקים המינרליים הגדולים מ-50 מיקרומטר ועד לגודל הקטן משני מילימטר.
מקטע הטין, הוא המקטע הבינוני, מכיל את גודל החלקיקים הנע בין שני מיקרומטר ועד לחמישים מיקרומטר.
מקטע החרסית, הוא המקטע הקטן מבין השלושה, מכיל את כל החלקיקים בעלי גודל הקטן משני מיקרומטר.
מרקם של סלע יכול לסייע בזיהויו על פי גודל הגבישים המרכיבים את הסלע ואת נקבוביותו. סלע גבישי עשוי להיות גרניט, אך אם גבישיו מסודרים בתצורת פסים הוא עשוי להיות גנייס. סלע שמרקמו חלק (זאת אומרת שלא ניתן לראות את גבישיו) עשוי להיות אבן גיר. סלע גרגירי עשוי להיות אבן חול. סלע המתפצל ללוחות דקיקים עשוי להיות צפחה ואילו סלע נקבובי עשוי להיות סקוריה או פומיס.
בגאולוגיה מתייחסים למרקם במאפיין של האבן המתייחס לגודל החלקיקים, צורתם, אופן סידורם, התבנית הנוצרת מהם, הן בקנה מידה מקרוסקופי והן בקנה מידה נראה לעין.
המרקם באמנות

המרקם משמש את המעצב או האמן על מנת להעביר תחושות או רעיונות. באופן זה ניתן להתייחס למרקם העבודות של הצייר וינסנט ואן גוך ככלי ביטוי, בנוסף לתכנים, לצבעים ולצורות באמצעותו ביטא את סערות הנפש.
המרקם באמנות > המרקם באמנות חזותית

בציור, כשמתייחסים למרקם, הכוונה היא לתחושה שנוצרת על בד הציור. המרקם ישתנה בהתאם לסוג הצבע, לכלים בהם הניחו את הצבע, לאופן הנחת הצבע ולחומרים נוספים שהונחו על הבד, ובהתאם יהווה מרכיב משמעותי בסגנון האישי של האמן. הגירוי של שני החושים, הראייה והמישוש מעצים את החוויה האמנותית.
טכניקות אומנותיות מסוימות יוצרות מרקם חלק או כמעט חלק לחלוטין. למשל, בטכניקת הטמפרה, הידועה עוד מהעת העתיקה, הניחו שכבות דקות מאוד של צבע בשל זמן הייבוש המהיר של הצבע העשוי מחלמון ביצה. עם ייבושן, מקבל הציור מרקם שטוח ואחיד. מרקם דומה מתקבל גם משימוש בצבעי מים, כיוון שהצבע נספג בדף הציור.
לעומת זאת, שימוש בצבעי שמן, יוצר מרקם גס בו ניתן להבחין בין משיחת מכחול אחת לשנייה. עם זאת, המרקם של צבעי השמן תלוי גם במידת דילול הצבע ובאופן הנחתו.
טכניקה כמו הקולאז' יכולה ליצור מרקמים גסים מאוד וכן מרקמים חלקים מאוד בהתאם לאופן יצירתם. האמן משתמש בפיסות עיתון, נייר או אריג לכדי יצירת תמונה דו-ממדית. לעיתים חומרים אלו הם בעלי מרקם משלהם, ולעיתים אופן קריעתם, גזירתם והדבקתם יוצר את מאפייני המרקם.
התבליט הוא טכניקה המשתמשת במרקם החומר ככלי עיקרי שהיא נעשית על ידי גריעת החומר ושינוי פני השטח שלו. טכניקות נוספות שיוצרות מרקמים מובחנים הם: הטבעות, מריחות, הדבקות, יציקות, חריטות ועוד.
לעיתים, מרקם הציור מושפע מהמצע עליו צויר. הדבר בולט במיוחד בטכניקות ציור שיוצרות מרקם חלק, על גבי משטחים מחוספסים. ציור בצבעי מים, או הדפס על גבי קנווס מעניק לציור את מרקם הקנווס העשוי מיריעת בד ארוגה בשתי-וערב, ולכן מרקמו לרוב מחוספס.
מרקם הציור נוצר גם בעקבות כלי הציור. חלק מכלי הציור יוצרים מרקמים ייחודיים להם באופן שניתן להבחין באמצעות המרקם אם הציור צויר על ידי מכחול, מרית ציירים, או השפרצת הצבע. לעומת זאת טכניקה כמו איירבראש, בה תרסיס הצבע מפיק שכבה דקיקה של חומר יוצרת מרקם חלק מאוד.
סוגי מרקמים באמנות:
מרקם אמיתי - מרקם חומרי שניתן לגעת בו ולחוש את הבליטות או השקעים או כל סידור אחר של חלקיקי החומר. בטכניקה של קולאז' נוכל להרגיש את שכבות הנייר ואופן חיתוכו, כך גם בטכניקה של פסיפס. בציור פסטל נחוש את השמנוניות של הצבע.
מרקם מדומה - יצירת אפקט חזותי ללא שינוי תחושת המרקם. הנחת צבעים זה בצד זה באופן שידמו את הצללים הנוצרים על ידי המרקם יוצרים אשליה של מרקם השונה מהמרקם האמיתי של החומר.
מרקם מופשט - מרקם שאינו תואם את האובייקט עצמו.
המרקם באמנות > המרקם בעיצוב

בעיצוב, ובייחוד בעיצוב המוצר, באדריכלות, בעיצוב פנים ובעיצוב אופנה,
יש למרקם תפקידים שימושיים והוא נועד כדי ליצור בגד נעים יותר למגע, סוליה היוצרת חיכוך גבוה יותר עם המדרכה, או מרקמים אחרים הנותנים למוצר הגנה, מאפשרים לו להחליק, מונעים ממנו להחליק ועוד.
בתחום העיצוב משמש המרקם בתפקידים מגוונים:
הסוואה - שימוש במרקמים מחוספסים שלא מחזירים אור, שימוש בבדים עמידים ליצירת מדים וחומרים עמידים ליצירת אמצעי לחימה.
בטיחות המשתמש - שימוש בחומרים מחוספסים להעלאת מקדם החיכוך של המוצר, למשל בעיצוב צמיגים, בתכנון כביש, או בשיפור האחיזה בכלים שונים, ולחלופין שימוש בחומרים רכים על מנת להגן על המשתמש מפני חבלה כמו בצעצועים.
בטיחות המוצר - בחירת מרקמים על מנת להגן על המוצר מפני נפילה, כמו בשימוש בפלסטיק בועות המיועד לשמור על המוצר בעת הובלתו.
הבחנה בין חומרים או אובייקטים - שימוש במרקמים שונים יכול לסייע למשל לעיוורים בהתמצאות. תכנון גן לעיוורים יכול לכלול לדוגמה שבילים או מעקות שעשויים מחומרים שונים ונותנים מידע לעיוור.
דקורציה - יצירת קירות, עמודים או אלמנטים מבניים אחרים בעלי מרקם ייחודי כמו קיר אבן, או ריצוף בחלוקי נחל.
לעיתים רבות ישתמש במעצב במרקם מדומה המחקה את המרקם טבעי על מנת להוזיל את עלויות הייצור או לשפר את אופן השימוש. למשל, חיקויי עור מסוימים יוצרים מרקם המזוהה אצל המשתמש עם החומר הטבעי אך עם זאת הוא רחיץ יותר ועמיד יותר.
המרקם באמנות > מרקם במוזיקה

מרקם במוזיקה, הוא האיכות הכוללת של הצליל ביצירה ולרוב מצביע על מספר הקולות במוזיקה והיחסים ביניהם. המרקם של היצירה יכול להיות מתואר במושגים חזותיים או מתחום המישוש כמו עבה, מואר, קשה או חלק. המרקם של היצירה מושפע ממספר הקולות ביצירה ברגע נתון ואיכותם, וכן ההרמוניה הנוצרת, המקצב והמפעם.
מזונות

ניתן לאפיין מזונות באמצעות המרקם שאנו חשים בפינו בעת אכילתם. המרקם של המזונות הוא תוצר יחסי גומלין פיזיים וכימיים של הלשון, השיניים והחך עם האוכל. למרקם תפקיד באופן הערכתנו את המזון, איכותו וטעמו. לדוגמה, מרקמו של היין הוא אחד המאפיינים המסייעים ליינן לקבוע את איכותו.
המרקם של האוכל תלוי במספר מאפיינים:
רטיבות/יובש - כמות המים באוכל.
דביקות - מידת היכולת להפריד את האוכל מהמשטח בו הוא נוגע, השפתיים, הלשון, השיניים והחך.
צמיגות - המידה בה האוכל מסרב להתפורר.
עפיצות - תחושת יובש או חספוס הנגרמת באכילה.
לכידות - המידה בה האוכל מתעוות במהלך לעיסתו.
דחיסות - המידה בה האוכל מרוכז.
קשיות - הכוח הדרוש כדי שהאוכל יבקע.
ספיגת הלחות - המידה בה האוכל סופג את נוזלי הרוק בפה.
שחרור הלחות - המידה בה האוכל משחרר נוזלים אל חלל הפה.
אחידות - תחושה לפיה האוכל שווה בכל חלקיו.